**ROMÂNIA**

**JUDEŢUL BRAŞOV**

**CONSILIUL LOCAL AL COMUNEI CAŢA**

**HOTĂRÂREA NR. 74/29.10.2018**

privind alocarea de la bugetul local a unor fonduri pentru Parohia Ortodoxă ”Sf. Ap. Petru şi Pavel” din satul Paloş, comuna Caţa

Consiliul Local al Comunei Caţa întrunit în şedinţă ordinară în data de 29.10.2018.

Având în vedere:

* adresa nr. 4261/16.10.2018 prin care preotul Popescu Silviu, reprezentantul Parohiei Ortodoxe ”Sf. Ap. Petru şi Pavel” din satul Paloş, comuna Caţa, solicită acordarea unui sprijin financiar pentru reabilitarea bisericii;
* expunerea de motive nr. 4466/29.10.2018 a domnului Vocilă Gheorghe, primarul Comunei Caţa;
* raportul de specilitate nr. 4469/29.10.2018 al departamentului buget-contabilitate;

Conform avizelor comisiilor de specialitate nr. 1 şi 3 ale Consiliului Local Caţa;

În conformitate cu dispoziţiile art. 3 alin. (3) din OG nr. 82/2001 privind stabilirea unor sprijin financiar pentru unităţile de cult aparţinând cultelor religioase recunoscute din România, aprobată prin Legea nr. 125/2002 şi a prevederilor H.G. nr. 1.470/2002 privind aprobarea Normelor metodologice pentru aplicarea prevederilor Ordonanţei Guvernului nr. 82/2001 privind stabilirea unor sprijin financiar pentru unităţile de cult aparţinând cultelor religioase recunoscute din România, republicată, cu modificările şi completările ulterioare,

În temeiul prevederilor art. 36 alin. (2) lit. d), alin. (6) lit. c), art. 45 alin. (1) şi art. 115 alin. 1 lit. b din Legea nr. 215/2001 privind administraţia publică locală, republicată, cu modificările şi completările ulterioare,

HOTĂRÂŞTE:

Art. 1 Se aprobă alocarea din bugetul local al Comunei Caţa a sumei de 20.000 lei pentru Parohia Ortodoxă ”Sf. Ap. Petru şi Pavel” din satul Paloş, comuna Caţa, în vederea executării lucrărilor următoare:

* + - înlocuirea geamurilor şi uşilor bisericii susmenţionate pentru confortul termic al cetăţenilor.

Art. 2 Primarul Comunei Caţa va asigura ducerea la îndeplinire a prezentei hotărâri.

Art. 3 Secretarul Comunei Caţa va comunica prezenta hotărâre Parohiei Ortodoxe ”Sf. Ap. Petru şi Pavel” din satul Paloş, comuna Caţa, Instituţiei Prefectului – Judeţul Braşov, primarului Comunei Caţa şi compartimentului buget-contabilitate.

PREŞEDINTE DE ŞEDINŢA, SECRETAR,

SULTAN EUSEBIU-MARIN GUIGNARD ROXANA

Nr. consilieri în funcţie = 11; Nr. consilieri prezenţi = 9; Nr. voturi pentru = 9; Nr. voturi contra = 0.